b'\n_START_ARTICLE_\nNikean ensimm\xc3\xa4inen kirkolliskokous\n_START_SECTION_\n318 is\xc3\xa4n uskontunnustus\n_START_PARAGRAPH_\nNikeassa p\xc3\xa4\xc3\xa4tetty kirkon uskontunnustuksen muoto ja anateema on seuraava:_NEWLINE_\xc2\xbbMe uskomme yhteen Jumalaan, Is\xc3\xa4\xc3\xa4n Kaikkivaltiaaseen, kaikkien n\xc3\xa4kyvien ja n\xc3\xa4kym\xc3\xa4tt\xc3\xb6mien luojaan. Ja yhteen Herraan, Jeesukseen Kristukseen, Jumalan ainosyntyiseen Poikaan, Is\xc3\xa4st\xc3\xa4 syntyneeseen, joka on per\xc3\xa4isin Is\xc3\xa4n olemuksesta, Jumala Jumalasta, valo valosta, tosi Jumala tosi Jumalasta, syntynyt eik\xc3\xa4 luotu, joka on samaa olemusta kuin Is\xc3\xa4, jonka kautta kaikki on tehty niin taivaassa kuin maan p\xc3\xa4\xc3\xa4ll\xc3\xa4; meid\xc3\xa4n ihmisten t\xc3\xa4hden ja meid\xc3\xa4n pelastuksemme t\xc3\xa4hden h\xc3\xa4n astui alas ja tuli lihaksi, tuli ihmiseksi, k\xc3\xa4rsi ja nousi yl\xc3\xb6s kolmantena p\xc3\xa4iv\xc3\xa4n\xc3\xa4, astui yl\xc3\xb6s taivaisiin, tulee tuomitsemaan el\xc3\xa4vi\xc3\xa4 ja kuolleita. Ja Pyh\xc3\xa4\xc3\xa4n Henkeen._NEWLINE__NEWLINE_Ja heid\xc3\xa4t, jotka sanovat "oli aika, jolloin h\xc3\xa4nt\xc3\xa4 ei ollut olemassa", ja "ennen kuin h\xc3\xa4n syntyi, h\xc3\xa4nt\xc3\xa4 ei ollut", ja ett\xc3\xa4 h\xc3\xa4n tuli olevaiseksi olemattomista asioista, tai toisesta hypostaasista tai olemuksesta, vakuuttaen, ett\xc3\xa4 Jumalan Pojassa tapahtuu muutoksia tai erilaistumisia, katolinen ja apostolinen kirkko erottaa.\xc2\xbb'